CELEX: C2006/048/79
Language: et
Date: 2006-02-25 00:00:00
Title: Kohtuasi T-448/05:  16. detsember 2005  esitatud hagi — Oxley Threads versus Euroopa Ühenduste Komisjon

25.2.2006   
            
            
               ET
            
            
               Euroopa Liidu Teataja
            
            
               C 48/42
            
         16. detsember 2005 esitatud hagi — Oxley Threads versus Euroopa Ühenduste Komisjon
   (Kohtuasi T-448/05)
   (2006/C 48/79)
   Kohtumenetluse keel: inglise
   Pooled
   
      Hageja: Oxley Threads (Ashton-Under-Lyne, Ühendkuningriik) (esindajad: G. Peretz, M. Rees, K. Vernon)
   
      Kostja: Euroopa Ühenduste Komisjon
   Hageja nõuded
   
               —
            
            
               Tühistada komisjoni 14. septembri 2005. aasta otsuse, mis käsitleb EÜ artikli 81 ja EMP lepingu artikli 53 alusel algatatud menetlust asjas 38.337-PO/Thread, artikli 2 lõige b selles osas, mis puudutab hagejale 1271 miljoni euro suuruse trahvi määramist, või teise võimalusena vähendada nimetatud trahvi;
            
         
               —
            
            
               mõista kohtukulud välja komisjonilt.
            
         Väited ja peamised argumendid
   Vaidlustatud otsuses leidis komisjon, et hageja on teiste ettevõtjate hulgas rikkunud EÜ artiklit 81 ja EMP lepingu artiklit 53, osaledes kokkulepetes ja kooskõlastatud tegevustes, mis mõjutasid tööstuses kasutatava kiu turgu Euroopa Majanduspiirkonnas. Selle tulemusena määrati hagejale trahv summas 1271 miljonit eurot.
   Vaidlustatud otsuse peale esitatud hagi toetuseks väidavad hagejad esiteks, et komisjon on rikkunud võrdse kohtlemise ja proportsionaalsuse põhimõtteid ning omaenda juhiseid, kui ta kinnitas trahvi baasmäära, jättes arvesse võtmata asjaolu, et vastupidiselt teistele osalejatele on hageja puhul tegemist väikese ja keskmise suurusega ettevõtjaga, kes kõigi näitajate poolest on teistest osalejatest palju väiksem. Hageja sõnul kinnitas komisjon talle sama baasmäära, mis kahele teisele osalejale, kes on kogukäibe osas temast 71 korda suuremad. Samas kontekstis leiab hageja, et komisjon ei ole võtnud arvesse kõnealuse trahvi ilmselt ebaproportsionaalset mõju hagejale ega ka asjaolu, et rikkumiste toimumise ajal oli hageja alles saamas olulist positsiooni tööstuses kasutatava kiu tarnijana Euroopa Majanduspiirkonnas väljaspool Ühendkuningriiki. Lõpuks väidab hageja, et komisjoni enda järelduste ja tõendite kohaselt omas tema osalemine kartellis konkurentsi suhtes vähem tähtsust ja mõju kui teiste asjaomaste ettevõtjate puhul, eelkõige nende kahe ettevõtja, kellele määrati sama suur trahvi baasmäär.
   Hageja väidab veel, et komisjon rikkus asjakohast baasmäära arvutades põhjendamiskohustust, omaenda juhiseid ja tegi ilmse hindamisvea, jättes asjakohaselt arvesse võtmata hageja koostöövalmidust ning et ta rikkus omaenda juhiseid, võrdse kohtlemise põhimõtet ja tegi ilmse hindamisvea, liigitades kõnealuse kartelli “eriti tõsiseks” rikkumiseks.